હિંમતનગર-ઈડર હાઈવેને ફોરલેનમાં કન્વર્ટ કરવાના ચાલી રહેલા કામ દરમ્યાન ર૦થી વધુ ગરનાળા, નાના મોટા પુલ સહિતનું જે નિર્માણકાર્ય ચાલી રહ્યુ છે, જેમાં ૧૩ જેટલાં ડાયવર્ઝન આપવામાં આવ્યા હતા, પરંતુ માત્ર ટુંકા ગાળામાં જ તમામ ડાયવર્ઝનમાં ઠેર ઠેર ગાબડાં પડી ગયા છે, એટલું જ નહીં ગાબડાંઓ એટલા ખતરનાક હતા કે ઠેર ઠેર ટાયર ફાટવાના અને અકસ્માતના બનાવો પણ બની રહ્યા હતા, જે અંગેનો અહેવાલ ‘સંદેશ’ પ્રસિધ્ધ થતાની સાથે માર્ગ-મકાન વિભાગના અધિકારીઓ અને કોન્ટ્રાકટર દોડતા થઈ ગયા હતા અને તમામ ગાબડાંઓને ડામરથી પુરી અને રોડ રોલર દ્વારા રીફરેસીંગની કામગીરી શરૃ કરી દીધી હતી, પરંતુ એમાંય માર્ગ અને મકાન વિભાગના અધિકારીઓની મિલીભગત અને કોન્ટ્રાકટરની બેદરકારી બહાર આવી છે, અને જે ગાબડાંઓ પુર્યા છે, ત્યાં માત્ર બે દિવસના ગાળામાં જ ફરીથી ગાબડાં પડી ગયા છે, તો કેટલાક સ્થળોએ મસમોટા ગાબડાં હોવા છતાં ગાબડાં પુરવામાં આવ્યા નથી, આમ હવે ઠીંગડા પુરવાના કામમાં પણ ભ્રષ્ટાચાર થતાં ફરીથી હજારો વાહનચાલકોને પરેશાન થવાનું ભાગે આવ્યુ છે.